Պետրոս Շիրինօղլու միեւնոյն ժամանակ տեղեկացուց, որ կը ջանայ Իսթանպուլի կուսակալութեան պատկան պատասխանատուներէն ապահովել ժամադրութիւն մը՝ որպէսզի ուրիշ ազգայիններ ալ վերահասու դառնան կացութեան։ Իր խօսքերով՝ ամենայն հաւանականութեամբ յառաջիկայ Ուրբաթ VADİP-ի ատենադպիր Յարութիւն Շանլը եւ Սուրբ Խաչ դպրեվանքի խնամակալութենէն Վարուժան Պուլկան կուսակալութիւն պիտի այցելեն՝ խորհրդակցութիւններու համար։